***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΒΟΡΕΙΑ ΙΤΑΛΙΑ – ΝΟΤΙΑ ΓΑΛΛΙΑ**

**Μπολόνια – Μιλάνο – Μπέργκαμο – Λίμνη Κόμο – Λουγκάνο – Μονακό(Μόντε Κάρλο) – Νίκαια – Σαιντ Πωλ Ντε Βανς – Κάννες – Αιξ Αν Προβάνς – Μασσαλία**

**6 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **13/08** | **18/08** |

**1η ημέρα: ΠΑΤΡΑ – ΑΘΗΝΑ – ΜΠΟΛΟΝΙΑ – ΜΙΛΑΝΟ**

Συγκέντρωση των εκδρομέων στις 08:30 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος.

Ακολουθεί η πτήση μας για το αεροδρόμιο της ΜΠΟΛΟΝΙΑ στις 14:15 με την AEGEAN. Άφιξη στις 15:35**,** επιβίβαση στο πούλμαν και αναχώρηση για το ιστορικό κέντρο της Μπολόνια , την πρωτεύουσα της επαρχίας της Εμίλια-Ρομάνα, όπου η ιστορία και η γαστρονομία συνυπάρχουν σε μία άριστη ισορροπία γεύσεων και αξιοθέατων. Το πανεπιστήμιο της είναι το παλαιότερο της Ευρώπης (επίσημα ιδρύθηκε το 1088). Είναι γνωστή για τους πύργους και τις στοές της. Στη συνέχεια θα θαυμάσουμε τη μακρύτερη στοά στον κόσμο του San Luca, μήκους 3,7 χιλιομέτρων με 666 καμάρες. Στο κέντρο της πόλης δεσπόζουν δύο πύργοι: ο μεγαλύτερος είναι ο πύργος του Asineli (102 μέτρα ύψος) και ο μικρότερος του Garisenda (49 μέτρα ύψος). Θα περπατήσουμε το ιστορικό της κέντρο που είναι το μεγαλύτερο της Ευρώπης μετά της Βενετίας και παραμένει καλοδιατηρημένο χάρη στην προσεκτική πολιτική ανακαίνισης και διατήρησης. Χρόνος ελεύθερος για να απολαύσετε μία ragu alla bolognese σε μία από τις πολυάριθμες τρατορίες της πόλης . Αργά το απόγευμα αναχώρηση για τον τελικό μας προορισμό το Μιλάνο . Άφιξη και τακτοποίηση το βράδυ στο ξενοδοχείο μας. Διανυκτέρευση.

**2η ημέρα: ΜΙΛΑΝΟ (ΚΟΜΟ – ΛΟΥΓΚΑΝΟ)**

Πρωινό στο ξενοδοχείο και αναχωρούμε για το περίφημο Κόμο , μια μαγευτική πόλη που βρίσκεται στις όχθες της λίμνης Κόμο , μιας από τις πιο γραφικές και δημοφιλείς λίμνες της Ιταλίας. Το Κόμο προσφέρει έναν τέλειο συνδυασμό φυσικής ομορφιάς, πολιτιστικής κληρονομιάς και σύγχρονων ανέσεων. Χαθείτε στα στενά της παλιάς πόλης, απολαύστε την θέα από το La Dolce VIta και κάντε shopping στα καλύτερα μαγαζιά της Ιταλίας . Συνεχίζουμε για το μαγευτικό Λουγκάνο . Το Λουγκάνο είναι η μεγαλύτερη πόλη της Ιταλόφωνης Ελβετίας, χτισμένη στις όχθες της ομώνυμης λίμνης και περιτριγυρισμένη από τις Άλπεις . Η Καλοκαιρινή ατμόσφαιρα, δημιουργεί ένα μοναδικό καλοκαιρινό σκηνικό. Στην σύντομη περιήγηση μας , θα δούμε τον καθεδρικό του San Lorenzo , το μουσείο των Τεχνών και την εκκλησία Santa Maria degli Angioli . Προτείνουμε να γευθείτε μοναδικές λιχουδιές από την τοπική κουζίνα της πόλης . Αργά το απόγευμα επιστροφή στο ξενοδοχείο . Διανυκτέρευση.

**3η ημέρα: ΜΙΛΑΝΟ (ΜΠΕΡΓΚΑΜΟ)**

Πρωινό στο ξενοδοχείο και ακολουθεί η γνωριμία μας με την πόλη της μόδας και όχι μόνο…... Το Ντουόμο, η Γκαλερία Βιττόριο Εμμανουέλε, η Σκάλα είναι μερικά από τα αξιοθέατα που θα δούμε. Χρόνος ελεύθερος για να απολαύσουμε τον καπουτσίνο μας ή ένα εξαιρετικό γεύμα σε μία από τις τρατορίες της πόλης . Το μεσημέρι και για όσους επιθυμούν , θα υπάρξει **προαιρετική** εκδρομή στο ξακουστό Μπέργκαμο, μία πόλη με δύο όψεις. Η κάτω πόλη μοντέρνα, με εντυπωσιακές πλατείες και ενδιαφέροντα ιστορικά κτίρια, ενώ η Άνω πόλη μεσαιωνική, αλλά και αριστοκρατική που περικλείεται από καλοδιατηρημένα ενετικά τείχη με λιθόστρωτα σοκάκια. Την Άνω πόλη θα την επισκεφτούμε με το γραφικό οδοντωτό τρενάκι(έξοδα εξ ιδίων) και θα έχουμε μαγευτική θέα όλης της πόλης από το Κάστρο Σαν Βιτζίλιο. Αφού ολοκληρώσουμε τις περιηγήσεις μας στο Άνω και στο Κάτω Μπέργκαμο, αργά το απόγευμα θα μεταφερθούμε στο ξενοδοχείο μας για ξεκούραση. Διανυκτέρευση .

**4η ημέρα: ΜΙΛΑΝΟ – ΜΟΝΑΚΟ (ΜΟΝΤΕ ΚΑΡΛΟ) – ΝΙΚΑΙΑ**

Πρωινό στο ξενοδοχείο και αναχωρούμε για την νότια Γαλλία και το δεύτερο μικρότερο κρατίδιο του πλανήτη, το πριγκιπάτο του Μονακό. Θα ανέβουμε στον "βράχο" και στην παλιά πόλη, όπου δεσπόζει το Ωκεανογραφικό μουσείο που εμπλουτίστηκε από τη συλλογή του εξερευνητή των θαλασσών Ζακ Ιβ Κουστό. Στη συνέχεια θα επισκεφθούμε τον νεο-ρομανικής αρχιτεκτονικής Καθεδρικό ναό του Αγίου Νικολάου, όπου βρίσκονται οι τάφοι της μακροβιότερης μοναρχικής δυναστείας όλων των εποχών στον κόσμο, της οικογένειας Γκριμάλντι. Σε περίοπτη θέση βρίσκονται τα μνήματα της πριγκίπισσας Γκρέις και του συζύγου της πρίγκιπα Ρενιέ Γ'. Η βόλτα μας θα ολοκληρωθεί στο παλάτι - μείγμα διαφόρων ρυθμών αρχιτεκτονικής. Νωρίς το απόγευμα , θα επισκεφθούμε το Μόντε Κάρλο. Γνωρίστε μαζί μας το πιο διάσημο Καζίνο του κόσμου και δοκιμάστε την τύχη σας στις υπέρλαμπρες αίθουσες, που ολοκληρώθηκαν υπό την αρχιτεκτονική επίβλεψη του Καρόλου Γκαρνιέ. Αν πάλι δεν συμπαθείτε τα τυχερά παιχνίδια, απολαύστε ένα δροσερό κοκτείλ ακούγοντας ζωντανή μουσική στο μπαρ του Café de Paris. Νωρίς το βράδυ , άφιξη και τακτοποίηση στο ξενοδοχείο μας στην Κοσμοπολίτικη Νίκαια . Διανυκτέρευση .

**5η ημέρα: ΝΙΚΑΙΑ (ΚΑΝΝΕΣ – ΣΑΝ ΠΩΛ ΝΤΕ ΒΑΝΣ)**

Πρωινό στο ξενοδοχείο και ξεκινάμε την περιήγηση μας στη Νίκαια (Nice), την πρωτεύουσα της Κυανής Ακτής και ένα από τα πιο φημισμένα θέρετρα του κόσμου. Μεταξύ άλλων θα επισκεφθούμε την αγορά των λουλουδιών με τα παζάρια της, τον Καθεδρικό ναό , το Μέγαρο της Δικαιοσύνης και την Όπερα. Συνεχίζουμε με την διάσημη πλατεία Μασενά και ολοκληρώνουμε τον περίπατό μας στην οδό Ζαν Μεντεσάν, όπου βρίσκεται η Νοτρ Νταμ. Ελεύθερος χρόνος για τα ψώνια και τον καφέ μας και αναχώρηση για τις κοσμοπολίτικες Κάννες. Το κτίριο του διασημότερου Φεστιβάλ Κινηματογράφου του κόσμου, η παραλιακή λεωφόρος Κρουαζέτ με τους φοίνικες και τα πολυτελή ξενοδοχεία, αλλά και τα εντυπωσιακά "πλωτά παλάτια" στο λιμάνι των Καννών, σίγουρα θα σας τραβήξουν την προσοχή . Συνεχίζουμε για μία υπέροχη βόλτα στα χωριά της Προβηγκίας. Μετά από μια μαγευτική διαδρομή, θα φθάσουμε στον τελικό μας προορισμό για την σημερινή ημέρα , το αριστοκρατικό χωριό-μεσαιωνική καστρούπολη Σαν Πωλ ντε Βανς (Saint-Paul-de-Vence) , μία πόλη χτισμένη πάνω σε λόφο. Θαυμάστε την μοναδική θέα προς τον κόλπο της Νίκαιας ή αλλιώς τον κόλπο των Αγγέλων. Περιπλανηθείτε στα στενά του σοκάκια με τα υπέροχα παλαιοπωλεία, αποδώστε φόρο τιμής στον Μαρκ Σαγκάλ, πιείτε το ρόφημά σας στο ιστορικό καφέ "Le Tilleul" και επισκεφθείτε το ίδρυμα Μεγκτ με την πλούσια συλλογή έργων επιφανών καλλιτεχνών μοντέρνας τέχνης. Μην παραλείψετε να δείτε τον πίνακα του Τιντορέτο, "η Αγία Αικατερίνη της Αλεξάνδρειας", που φυλάσσεται στην εκκλησία Conversion-de-Saint-Paul του 12ου αιώνα. Επιστροφή στο ξενοδοχείο αργά το απόγευμα. Διανυκτέρευση.

**6η ημέρα: ΝΙΚΑΙΑ – ΑΙΞ ΑΝ ΠΡΟΒΑΝΣ – ΜΑΣΣΑΛΙΑ – ΑΘΗΝΑ – ΠΑΤΡΑ**

Πρωινό στο ξενοδοχείο και αναχώρηση νωρίς το πρωί για την "πόλη των νερών", όπως χαρακτηριστικά ονομάζεται η Αιξ, η πιο όμορφη ίσως πόλη της Γαλλίας. Θα περιπλανηθούμε στο ιστορικό της κέντρο με τα δαιδαλώδη πλακόστρωτα δρομάκια και τα επιβλητικά κτίρια, όπου θα δούμε έναν από τους παλαιότερους Καθεδρικούς ναούς της Γαλλίας, την πλατεία του Δημαρχείου με το πασίγνωστο ρολόι, την Κουρ Μιραμπό, τον πιο ανθοστόλιστο δρόμο της πόλης, καθώς και πολυάριθμα ιδιωτικά μέγαρα, που κατασκευάστηκαν από τον 13ο έως και τον 16ο αιώνα. Ελεύθερος χρόνος στις εκλεπτυσμένες μπουτίκ της πόλης. Μην παραλείψετε να απολαύσετε τον καφέ σας στο μπιστρό "Les Deux Garcons", αγαπημένο στέκι του Πολ Σεζάν και άλλων ιμπρεσιονιστών ζωγράφων. Νωρίς το μεσημέρι θα αναχωρήσουμε για το μεγαλύτερο λιμάνι της Ευρώπης, τη Μασσαλία. Στον σύντομο χρόνο που θα έχουμε στην διάθεση μας , θα δούμε τα δίδυμα κάστρα-φυλάκια του Αγίου Ιωάννη και του Αγίου Νικολάου, καθώς και τη Νοτρ Νταμ ντε λα Γκαρντ, που βρίσκεται στο ψηλότερο σημείο της πόλης με θέα το Σατό Ντ' Ιφ, όπου φυλακίστηκε ο Κόμης Μοντεκρίστο, σύμφωνα με το μυθιστόρημα του Αλέξανδρου Δουμά. Αργά το μεσημέρι , θα μεταφερθούμε στο αεροδρόμιο της Μασσαλίας όπου ακολουθεί η πτήση τηςAEGEANστις17:35**.** Άφιξη στην Αθήνα στις 21:10και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking έως 31/05** | **Τιμή από 01/06** |
| Τιμή σε δίκλινο | 1.125 € | 1.185 € |
| Τιμή σε μονόκλινο | 1.425 € | 1.485 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια **Αθήνα-Μπολόνια και Μασσαλία - Αθήνα** με τηνμε την **Aegean Airlines** (συμπεριλαμβάνεται χειραποσκευή 8 κιλά και βαλίτσα 23 κιλά).
* Εκδρομές-ξεναγήσεις , σύμφωνα με το πρόγραμμα
* Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
* **03** διανυκτερεύσεις στο **AC HOTEL MILAN SESTO 4\*** στο Μιλάνο
* **02** διανυκτερεύσεις στο **NOVOTEL NICE CENTRE VIEUX 4\*** στο κέντρο της Νίκαιας ή σε παρόμοιο
* Πρωινό καθημερινά σε πλούσιο μπουφέ
* Ασφάλεια αστικής ευθύνης και ταξιδιωτική ασφάλεια(έως 75 ετών)
* Αρχηγός/συνοδός
* Φόροι αεροδρομίων
* Φόρος διαμονής
* ΦΠΑ

**ΔΕΝ ΠΕΡΙΛΑΜΒΑΝΟΝΤΑΙ:**

* Ό,τι δεν αναφέρεται στα περιλαμβανόμενα ή αναφέρεται ως προαιρετικό.
* Προαιρετική εκδρομή στο Μπέργκαμο (**45 €** ανά άτομο).
* Είσοδοι σε μουσεία , μνημεία , αξιοθέατα
* Φιλοδωρήματα/Αχθοφορικά/Bus parking **(20 €** ανά άτομο , πληρώνονται στον προορισμό**).**

**ΠΤΗΣΕΙΣ – AEGEAN**

ΑΘΗΝΑ – ΜΠΟΛΟΝΙΑ: 14:15 – 15:35

ΜΑΣΣΑΛΙΑ – ΑΘΗΝΑ: 17:35 – 21:10

**ΣΗΜΕΙΩΣΕΙΣ:**

* Προκαταβολή για κράτηση θέσης: 300 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 01/08
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο με 6μηνη ισχύ.
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.